85 



da den ranke Stængel skyder frem af Rosettens Midte. Hele 

 Planten er beklædt med en tæt, hvidgraa Filt, der kendetegner 

 den som en udpræget Tørhedsplante (se S. 21); i Overensstem- 

 melse dermed vokser den paa solaabne Steder med tør Bund. 

 Filten bestaar af luftfyldte (derfor hvide) og grenede Haar, der 

 er stærkt indfiltrede i hverandre; deres Bygning ses tydelig med 

 en almindelig Lupe. Den rigelige Haarklædning beskytter ogsaa 

 Bladene fra at ædes af Kreaturer. Kongelys blomstrer i Juli — 

 August. Blomsterne er førsthunnede (proterogyne), hvorved 

 forstaas, at Støvvejen, særlig dens Ar, er fuldt udviklet og mod- 

 tagelig for Støv, inden Støvknapperne i samme Blomst endnu 

 har aabnet sig. Om Modsætningen: førsthannede Blomster, se 

 S. 6. Kongelys er ikke sjælden i de sydlige, lavere Egne af 

 Norge (til 64^* N. B.) og i Danmark. Et Afkog af de tørrede 

 Blomster bruges i Medicinen. 



Tav. 111. Fig. 1. Blomsterstandens Top. Fig. 2. Et af de nederste Blade. 

 Fig. 3. Blomst (Vi). Fig. 4. En lang og en kort Støvdrager (Vi). 



112. Knoldet Brunrod, Scrophularia nodosa L. 

 N. Brunrot. 



Knoldet Brunrod har sit Navn af den stærkt fortykkede, 

 knoldformede Jordstængel (Fig. 2), som aarligt udvikler oprette 

 blomstrende Stængler og nye knoldformede Skud. De overjordiske 

 Skud er omtr. 1 m høje, stive og skarpt firkantede ; Bladene er 

 modsatte og dobbelt savtakkede i Randen (Fig. 3). Blomsterne, 

 der sidder i Kvaste, er betydelig mere uregelmæssige end hos 

 Kongelys ; Kronen er krukkeformet og ret uanselig. Paa Længde- 

 snit af Blomsten (Fig. 4 og 5) ses til højre den femte golde Støv- 

 drager (et saakaldt Staminodium), som helt er forsvunden hos 

 de fleste andre Maskeblomstrede (se S. 84). De samme Figurer 

 viser, at Blomsterne er stærkt førsthunnede (se ovenfor) ; i Fig. 4 

 (Hunstadiet) strækker Griffel og Ar sig frem over Kanten af Kro- 

 nen; i Fig. 5 (Hanstadiet) er de visnede, medens de før sammen- 

 rullede Støvdragere nu er naaede op over Kronens Rand. Be- 

 støvningen sker især ved Hjælp af Gedehamse og andre Hvepse. 

 Knoldet Brunrod vokser ved Gærder og i Randen af Skove og Krat. 

 Den er ret almindelig i Danmark og Norge og blomstrer i Juni — 

 August. 



Tav. 112. Fig. 1. Plantens Top. Fig. 2. Knold med Rødder og Grunden 

 af 2 Skud. Fig. 3. Stykke af Stænglen med Blade. Fig. 4. Blomst i Hunstadiet 

 (r'i). Fig. 5. Blomst i Hanstadiet (Vi). Fig. 6. Frugt i Tværsnit (Vi). 



